మార్టిన్ క్రోవ్

మార్టిన్ డేవిడ్ క్రో (1962, సెప్టెంబరు 22 - 2016, మార్చి 3) న్యూజీలాండ్ క్రికెటర్, టెస్ట్, వన్డే కెప్టెన్, వ్యాఖ్యాత. 1982 - 1995 మధ్యకాలంలో న్యూజీలాండ్ జాతీయ క్రికెట్ జట్టు కోసం ఆడాడు. దేశ గొప్ప బ్యాట్స్‌మెన్‌లలో ఒకరిగా పరిగణించబడ్డాడు.

క్రికెట్ రంగం 
క్రోవ్ 17 సంవత్సరాల వయస్సులో ఆక్లాండ్ తరపున ఫస్ట్-క్లాస్ అరంగేట్రం చేసాడు. 19 సంవత్సరాల వయస్సులో న్యూజీలాండ్ తరపున టెస్ట్ అరంగేట్రం చేసాడు. 1985లో విస్డెన్ క్రికెటర్ ఆఫ్ ది ఇయర్‌గా ఎంపికయ్యాడు. "ప్రపంచంలోని అత్యుత్తమ యువ బ్యాట్స్‌మెన్"గా గుర్తింపు పొందాడు. 1990లో న్యూజీలాండ్ కెప్టెన్‌గా నియమితుడయ్యాడు. 1993 వరకు జట్టుకు నాయకత్వం వహించాడు. 1991లో శ్రీలంకతో జరిగిన టెస్టులో 299 పరుగులు చేసి, న్యూజీలాండ్ ఆటగాడి అత్యధిక స్కోరు రికార్డును బద్దలు కొట్టాడు. అదే మ్యాచ్‌లో, అతను ఆండ్రూ జోన్స్‌తో కలిసి 467 పరుగులతో టెస్ట్ క్రికెట్‌లో అత్యధిక భాగస్వామ్యానికి కొత్త రికార్డును కూడా నెలకొల్పాడు. 1992 ప్రపంచ కప్‌లో, న్యూజీలాండ్ ఆస్ట్రేలియాతో కలిసి ఆతిథ్యమిచ్చింది, క్రోవ్ ప్లేయర్ ఆఫ్ ది టోర్నమెంట్‌గా ఎంపికయ్యాడు. జట్టును సెమీ-ఫైనల్‌కు నడిపించాడు. 1995లో తన అంతర్జాతీయ కెరీర్‌ను ముగించే సమయానికి, అతను న్యూజీలాండ్ తరపున అత్యధిక టెస్ట్, వన్డే ఇంటర్నేషనల్ పరుగులు చేసిన రికార్డులను కలిగి ఉన్నాడు. ఆట నుండి రిటైర్ అయిన తర్వాత క్రికెట్‌లో రచయితగా, వ్యాఖ్యాతగా కొనసాగాడు.

మరణం 
2012 నుండి లింఫోమాతో బాధపడ్డాడు. ఆ వ్యాధితో 2016లో మరణించాడు.

మూలాలు

బాహ్య లింకులు 
 

న్యూజీలాండ్ టెస్ట్ క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
న్యూజీలాండ్ క్రికెట్ క్రీడాకారులు
2016 మరణాలు
1962 జననాలు